Suurimad teened kõrges valimisaktiivsuses on ehk isand Edgaril, kes teada andnud ka seda, et tema (just tema ja mitte keskerakonna) poolt hääletavad nii pooldajad kui vastased. Tõsilugu, on neid, kes pole taibanud, et ei lähe Edgar Euroopasse  ühti ning kindlasti on Europarlamendi valimisi võimalik käsitella kui Ateena demokraatia traditsioonide elustamist, killukohtu sisseseadmist Eesti Vabariigis. Kui sulle ei meeldi Igor Gräzin, saada ta Brüsselisse. Nagu pani tähele ka Andrus Kivirähk, on suletud nimekirjade puhul potentsiaalselt tegemist teretulnud abivahendiga erakonnasiseste sõlmede läbiraiumiseks. "Ääretult humaanne viis inimestest vabanemiseks, kui  võrrelda näiteks  kombega kassipoegi uputad a." IRL saadaks jalust aatemehe, rohelised polariseeriva ninamehe, Edgar oma naise. Sotside plaan oli saata pensionile oma rahandusminister. Ei ole meite maal ju lordidekoda võtta.